title: Kommissionens gennemførelsesforordning (EU) 2019/913 af 29. maj 2019 om fornyelse af godkendelsen af lanthancarbonatoctahydrat som fodertilsætningsstof til foder til katte og ophævelse af forordning (EF) nr. 163/2008 (indehaveren af godkendelsen er Bayer HealthCare AG) (EØS-relevant tekst.)

text:
                  5.6.2019

                  DA

                  Den Europæiske Unions Tidende

                  L 146/57

         KOMMISSIONENS GENNEMFØRELSESFORORDNING (EU) 2019/913
         af 29. maj 2019
         om fornyelse af godkendelsen af lanthancarbonatoctahydrat som fodertilsætningsstof til foder til katte og ophævelse af forordning (EF) nr. 163/2008 (indehaveren af godkendelsen er Bayer HealthCare AG)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele og forny en sådan godkendelse.

                     (2)

                     Lanthancarbonatoctahydrat blev ved Kommissionens forordning (EF) nr. 163/2008 (2) tilladt anvendt som fodertilsætningsstof til foder til katte i ti år.

                     (3)

                     I overensstemmelse med artikel 14 i forordning (EF) nr. 1831/2003 indsendte indehaveren af denne godkendelser en ansøgning om fornyelse af godkendelsen af lanthancarbonatoctahydrat som fodertilsætningsstof til foder til katte, med anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 14, stk. 2, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 29. november 2018 (3), at ansøgeren har fremlagt data, der dokumenterer, at tilsætningsstoffet overholder betingelserne for godkendelse.

                     (5)

                     Vurderingen af lanthancarbonatoctahydrat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør godkendelsen af dette tilsætningsstof fornyes som anført i bilaget til nærværende forordning.

                     (6)

                     Som følge af fornyelsen af godkendelsen af lanthancarbonatoctahydrat som fodertilsætningsstof på de betingelser, der er fastsat i bilaget til nærværende forordning, bør forordning (EF) nr. 163/2008 ophæves.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelsen af det i bilaget opførte tilsætningsstof, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, fornyes på de betingelser, der er fastsat i bilaget.

            Artikel 2
            Forordning (EF) nr. 163/2008 ophæves.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Kommissionens forordning (EF) nr. 163/2008 af 22. februar 2008 om godkendelse af præparatet Lanthancarbonatoctahydrat (Lantharenol) som fodertilsætningsstof (EUT L 50 af 23.2.2008, s. 3).

            (3)  EFSA Journal 2018;16(12):5542.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Minimums-indhold

                        Maksimumsindhold

                        Andre bestemmelser

                        Godkendelse gyldig til

                        mg tilsætningsstof/kg fuldfoder med et vandindhold på 12 %

                           Kategori: zootekniske tilsætningsstoffer. Funktionel gruppe: andre zootekniske tilsætningsstoffer (reduktion af fosforudskillelse via urin)

                        4d1

                        Bayer HealthCare AG

                        Lanthancarbonatoctahydrat

                           Tilsætningsstoffets sammensætning

                        Præparat af Lanthancarbonatoctahydrat
                        Mindst 85 % Lanthancarbonatoctahydrat som aktivstof.

                           Aktivstoffets karakteristika

                        Lanthancarbonatoctahydrat
                        La2(CO3)3*8H2O
                        CAS-nr.: 6487-39-4

                           Analysemetode
                            (1)

                        Til kvantificering af carbonat i fodertilsætningsstoffet:

                        Fællesskabsmetode (forordning (EF) nr. 152/2009 — Bilag III, del O
                        Til kvantificering af lanthan i tilsætningsstoffet og foderstoffer:

                        Induktivt koblet plasmaatomemissionsspektrometri (ICP-AES)

                        Katte

                        1 500

                        7 500

                                    1.

                                    I brugsvejledningen for anvendelsen af tilsætningsstoffet og forblandinger angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                                    3.

                                    I brugsvejledningen for anvendelsen af tilsætningsstoffet skal følgende angives:
                                    »undgå samtidig anvendelse af foder med et højt fosforindhold.«

                        25. juni 2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2019/914 af 29. maj 2019 om godkendelse af et præparat af Bacillus licheniformis DSM 28710 som fodertilsætningsstof til foder til slagtekalkuner, kalkuner opdrættet til avl og mindre udbredte fjerkræarter bestemt til slagtning og opdrættet til æglægning (indehaver af godkendelsen er HuvePharma NV) (EØS-relevant tekst.)

text:
                  5.6.2019

                  DA

                  Den Europæiske Unions Tidende

                  L 146/60

         KOMMISSIONENS GENNEMFØRELSESFORORDNING (EU) 2019/914
         af 29. maj 2019
         om godkendelse af et præparat af Bacillus licheniformis DSM 28710 som fodertilsætningsstof til foder til slagtekalkuner, kalkuner opdrættet til avl og mindre udbredte fjerkræarter bestemt til slagtning og opdrættet til æglægning (indehaver af godkendelsen er HuvePharma NV)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af Bacillus licheniformis DSM 28710. Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.

                     (3)

                     Ansøgningen vedrører godkendelse i tilsætningsstofkategorien »zootekniske tilsætningsstoffer« af et præparat af Bacillus licheniformis DSM 28710 som fodertilsætningsstof til foder til slagtekalkuner, kalkuner opdrættet til avl og mindre udbredte fjerkræarter bestemt til slagtning og opdrættet til æglægning.

                     (4)

                     Præparatet af Bacillus licheniformis DSM 28710, der tilhører fodertilsætningsstofkategorien »zootekniske tilsætningsstoffer«, blev ved Kommissionens gennemførelsesforordning (EU) 2017/1904 (2) tilladt anvendt i ti år som tilsætningsstof til foder til slagtekyllinger og hønniker.

                     (5)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 28. november 2018 (3), at præparatet af Bacillus licheniformis DSM 28710 under de foreslåede anvendelsesbetingelser ikke har skadelige virkninger på dyrs sundhed eller på miljøet. Autoriteten konkluderede også, at tilsætningsstoffet betragtes som potentielt sensibiliserende for luftvejene, og at det ikke er muligt at drage konklusioner om, hvorvidt tilsætningsstoffets virker sensibiliserende eller irriterende på huden eller øjnene. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede også, at tilsætningsstoffet potentielt kan forbedre forholdet mellem foderindtag og tilvækst hos slagtekalkuner ved den anbefalede dosis, og at denne konklusion kan udvides til kalkuner opdrættet til avl og til mindre udbredte fjerkræarter bestemt til slagtning og opdrættet til æglægning. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (6)

                     Vurderingen af præparatet af Bacillus licheniformis DSM 28710 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som anført i bilaget til nærværende forordning.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, godkendes som fodertilsætningsstof på de betingelser, der er fastsat i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Kommissionens gennemførelsesforordning (EU) 2017/1904 af 18. oktober 2017 om godkendelse af et præparat af Bacillus licheniformis DSM 28710 som tilsætningsstof til foder til slagtekyllinger og hønniker (indehaver af godkendelsen er Huvepharma NV) (EUT L 269 af 19.10.2017, s. 27).

            (3)  EFSA Journal 2019;17(1):5536.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %

                        Kategori: zootekniske tilsætningsstoffer. Funktionel gruppe: Tarmflorastabilisatorer

                        4b1828

                        HuvePharma NV

                           Bacillus licheniformis DSM 28710

                           Tilsætningsstoffets sammensætning

                        Præparat af Bacillus licheniformis DSM 28710, der indeholder mindst
                        3.2 × 109 CFU/g tilsætningsstof
                        Fast form

                           Aktivstoffets karakteristika

                        Levedygtige sporer af Bacillus licheniformis DSM 28710

                           Analysemetode
                            (1)

                        Kvantitativ bestemmelse af Bacillus licheniformis DSM 28710 i tilsætningsstoffet, forblandinger og foderstoffer:

                                    —

                                    Pladespredningsmetode EN 15784

                              Identifikation af Bacillus licheniformis DSM 28710:

                                    —

                                    PFG-elektroforese (pulsed field gel electrophoresis)

                        Slagtekalkuner
                        Kalkuner opdrættet til avl
                        Mindre udbredte fjerkræarter beregnet til slagtning eller opdrættet til æglægning

                        —

                        1,6 × 109

                        —

                                    1.

                                    I brugsvejledningen for anvendelse af tilsætningsstoffet og forblandingen angives oplagringsbetingelserne og stabilitet over for varmebehandling.

                                    2.

                                    Anvendelse er tilladt i foder til kalkuner, der indeholder en af følgende tilladte coccidiostatika: diclazuril, halofuginon, robenidin, lasalocid, maduramicin eller monensin.

                                    3.

                                    Anvendelse er tilladt i foder til mindre udbredte fjerkræarter bestemt til slagtning eller opdrættet til æglægning, der indeholder en af følgende tilladte coccidiostatika: diclazuril eller lasalocid

                                    4.

                                    For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og passende administrative foranstaltninger med henblik på at imødegå risici ved indånding, hudkontakt eller øjenkontakt. I tilfælde, hvor eksponeringen via indånding, hudkontakt eller øjenkontakt ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandinger kun anvendes med de fornødne personlige værnemidler.

                        25. juni 2029

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2019/916 af 4. juni 2019 om fastlæggelse af tilpasningssatsen for direkte betalinger som fastsat i Europa-Parlamentets og Rådets forordning (EU) nr. 1306/2013 for kalenderåret 2019

text:
                  5.6.2019

                  DA

                  Den Europæiske Unions Tidende

                  L 146/98

         KOMMISSIONENS GENNEMFØRELSESFORORDNING (EU) 2019/916
         af 4. juni 2019
         om fastlæggelse af tilpasningssatsen for direkte betalinger som fastsat i Europa-Parlamentets og Rådets forordning (EU) nr. 1306/2013 for kalenderåret 2019
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 3,
         efter høring af Komitéen for Landbrugsfondene, og
         ud fra følgende betragtninger:

                     (1)

                     I henhold til artikel 25 i forordning (EU) nr. 1306/2013 skal der oprettes en reserve med det formål at yde yderligere støtte til landbrugssektoren i tilfælde af større kriser, der påvirker landbrugsproduktionen eller -distributionen, ved at der ved begyndelsen af hvert år foretages en nedsættelse af de direkte betalinger inden for rammerne af den ordning for finansiel disciplin, der er omhandlet i artikel 26 i nævnte forordning.

                     (2)

                     For at sikre, at de årlige lofter, der er fastsat i Rådets forordning (EU, Euratom) nr. 1311/2013 (2) til finansiering af markedsrelaterede udgifter og direkte betalinger, overholdes, skal der i henhold til artikel 26, stk. 1, i forordning (EU) nr. 1306/2013 fastsættes en tilpasningssats for de direkte betalinger, når prognoserne for finansieringen af de foranstaltninger, der finansieres under det pågældende underloft for et givet regnskabsår, viser, at de gældende årlige lofter vil blive overskredet.

                     (3)

                     Den reserve til kriser i landbrugssektoren, som er medtaget i Kommissionens forslag til budget for 2020, beløber sig til 478 mio. EUR i løbende priser. Til dækning af dette beløb finder mekanismen for finansiel disciplin anvendelse på direkte betalinger, der ydes i henhold til de støtteordninger, der er opført i bilag I til Europa-Parlamentets og Rådets forordning (EU) nr. 1307/2013 (3) for så vidt angår kalenderåret 2019.

                     (4)

                     De prognoser for de direkte betalinger og markedsrelaterede udgifter, der er fastsat i Kommissionens budgetforslag for 2020, viser, at der ikke er behov for yderligere finansiel disciplin.

                     (5)

                     I overensstemmelse med artikel 26, stk. 3, i forordning (EU) nr. 1306/2013 skal tilpasningssatsen fastsættes senest den 30. juni i det kalenderår, for hvilket tilpasningssatsen finder anvendelse.

                     (6)

                     Som hovedregel modtager de landbrugere, der indgiver en støtteansøgning om direkte betalinger for ét kalenderår (N), betaling inden for en fastsat betalingsperiode, som ligger i regnskabsåret (N + 1). Medlemsstaterne kan dog inden for visse frister foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når der anvendes finansiel disciplin i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, for hvilket den pågældende finansielle disciplin finder anvendelse. For at sikre lige behandling af landbrugerne bør det derfor fastsættes, at tilpasningssatsen kun anvendes på betalinger, som der er indgivet ansøgning om i det kalenderår, hvor den pågældende finansielle disciplin finder anvendelse, uanset hvornår betalingen til landbrugerne finder sted.

                     (7)

                     I henhold til artikel 8, stk. 1, i forordning (EU) nr. 1307/2013 finder den tilpasningssats for direkte betalinger, der er fastsat i henhold til artikel 26 i forordning (EU) nr. 1306/2013, kun anvendelse på direkte betalinger på over 2 000 EUR, som bevilges til landbrugere i det pågældende kalenderår. I henhold til artikel 8, stk. 2, i forordning (EU) nr. 1307/2013 finder tilpasningssatsen som følge af den gradvise indførelse af direkte betalinger først anvendelse på Kroatien fra den 1. januar 2022. Den tilpasningssats, der fastsættes ved nærværende forordning, bør derfor ikke finde anvendelse på betalinger til landbrugere i denne medlemsstat —

               VEDTAGET DENNE FORORDNING:

            Artikel 1

               1.   Med henblik på fastsættelse af tilpasningssatsen i overensstemmelse med artikel 25 og 26 i forordning (EU) nr. 1306/2013 anvendes der i overensstemmelse med artikel 8, stk. 1, i forordning (EU) nr. 1307/2013 en tilpasningssats på 1,441101 % på de direkte betalinger på over 2 000 EUR, der bevilges landbrugere på grundlag af en støtteansøgning for kalenderåret 2019, som de har indgivet i henhold til de støtteordninger, der er opført i bilag I til forordning (EU) nr. 1307/2013.

               2.   Tilpasningssatsen i stk. 1 finder ikke anvendelse på Kroatien.

            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 549.

            (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).

            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).


title: Rådets gennemførelsesforordning (EU) 2017/1942 af 25. oktober 2017 om gennemførelse af artikel 15, stk. 3, i forordning (EU) nr. 747/2014 om restriktive foranstaltninger på baggrund af situationen i Sudan

text:
               26.10.2017

               DA

               Den Europæiske Unions Tidende

               L 276/1

         RÅDETS GENNEMFØRELSESFORORDNING (EU) 2017/1942
   af 25. oktober 2017
   om gennemførelse af artikel 15, stk. 3, i forordning (EU) nr. 747/2014 om restriktive foranstaltninger på baggrund af situationen i Sudan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 747/2014 af 10. juli 2014 om restriktive foranstaltninger på baggrund af situationen i Sudan og om ophævelse af forordning (EF) nr. 131/2004 og forordning (EF) nr. 1184/2005 (1), særlig artikel 15, stk. 3,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 10. juli 2014 forordning (EU) nr. 747/2014.

               (2)

               De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 1591 (2005), ajourførte den 17. oktober 2017 oplysningerne vedrørende en person, der er omfattet af restriktive foranstaltninger.

               (3)

               Bilag I til forordning (EU) nr. 747/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 747/2014 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. oktober 2017.

            På Rådets vegne

         M. MAASIKAS

            Formand

      (1)  EUT L 203 af 11.7.2014, s. 1.

      BILAG
      Oplysningerne vedrørende »ALNSIEM, Musa Hilal Abdalla« erstattes af følgende oplysninger:

                     »2.

                        ALNSIEM, Musa Hilal Abdalla

                        Alias: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem.

                        Stilling: a) Tidligere medlem af Sudans nationalforsamling fra Al-Waha-distriktet; b) Tidligere særlig rådgiver for Ministeriet for føderale anliggender; c) Øverste leder for Mahamidstammen i Norddarfur.

                        Fødselsdato: a) 1. januar 1964; b) 1959.

                        Fødested: Kutum.

                        Nationalitet: Sudaneser.

                        Adresse: a) Kabkabiya, Sudan; b) Kutum, Sudan (bor i Kabkabiya og byen Kutum, Norddarfur, og har boet i Khartoum).

                        Pas: a) diplomatpas D014433 udstedt den 21. februar 2013 (udløbet den 21. februar 2015); b) diplomatpas D009889 udstedt den 17. februar 2011 (udløbet den 17. februar 2013).

                        Identifikation: Bevis for statsborgerskab nr.:A0680623.

                        Dato for FN's opførelse på listen:25. april 2006.

                        Yderligere oplysninger: Internetlink til INTERPOL-UN Security Council Special Notice: https://www.interpol.int/en/notice/search/un/5795065.

                        Oplysninger fra det beskrivende resumé af grundene til sanktionskomitéens opførelse på listen:

                     Alnsiem blev opført på listen den 25. april 2006 i henhold til punkt 1 i resolution 1672 (2006) som »øverste leder for Jalulstammen i Norddarfur«.
                     Det fremgår af en rapport fra Human Rights Watch, at de har en note, dateret den 13. februar 2004, fra et kommunekontor i Norddarfur, hvori der gives ordre om oprettelse af »sikkerhedsenheder i lokalområdet« for »at gøre det muligt for mujahediner og frivillige under Sheikh Musa Hilals kommando at fortsætte deres aktiviteter i områderne i [Norddarfur] og for at sikre, at deres vitale behov dækkes«. Den 28. september 2005 angreb 400 arabiske militsmedlemmer landsbyerne Aro Sharrow (herunder dens flygtningelejr), Acho og Gozmen i Vestdarfur. Vi mener også, at Musa Hilal var til stede under angrebet på Aro Sharrows flygtningelejr: Hans søn var blevet dræbt under SLA's angreb på Shareia, så han var nu involveret i en personlig blodfejde. Der er rimelige grunde til at antage, at han som den øverste leder havde det direkte ansvar for disse handlinger, og at han er ansvarlig for krænkelser af den humanitære folkeret og den internationale menneskerettighedslovgivning og andre ugerninger.«


title: Kommissionens gennemførelsesforordning (EU) 2017/1956 af 26. oktober 2017 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Saucisson d'Ardenne/Collier d'Ardenne/Pipe d'Ardenne (BGB))

text:
               27.10.2017

               DA

               Den Europæiske Unions Tidende

               L 277/4

         KOMMISSIONENS GENNEMFØRELSESFORORDNING (EU) 2017/1956
   af 26. oktober 2017
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Saucisson d'Ardenne/Collier d'Ardenne/Pipe d'Ardenne (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Belgiens ansøgning om registrering af betegnelsen »Saucisson d'Ardenne«/»Collier d'Ardenne«/»Pipe d'Ardenne« (BGB) er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Kommissionen har modtaget to meddelelser om indsigelse, nemlig en fra Zurich Foodstuff Trading LLC i De Forenede Arabiske Emirater (den 17. august 2015) og en fra Rezos Brands SA i Grækenland (den 14. september 2015).

               (3)

               Kommissionen har fremsendt meddelelsen om indsigelse fra Zurich Foodstuff Trading LLC til Belgien. Meddelelsen om indsigelse fra Rezos Brands SA blev ikke fremsendt. I henhold til artikel 51, stk. 1, andet afsnit, i forordning (EU) nr. 1151/2012, kan fysiske eller juridiske personer med en legitim interesse, der er etableret eller har bopæl i en anden medlemsstat end den medlemsstat, hvorfra ansøgningen er indgivet, indgive meddelelse om indsigelse over for den medlemsstat, hvor vedkommende er etableret. Rezos Brands SA kunne derfor ikke indgive en meddelelse om indsigelse direkte til Kommissionen. Kommissionen modtog desuden nævnte meddelelse om indsigelse efter udløbet af den frist for indgivelse af sådanne meddelelser, der er fastsat i artikel 51, stk. 1, i forordning (EU) nr. 1151/2012.

               (4)

               Den 17. oktober 2015 modtog Kommissionen en begrundet indsigelse fra Zurich Foodstuff Trading LLC.

               (5)

               Indsigerens interesser var, som beskrevet i den begrundede indsigelse, ikke aktuelle og direkte, men indirekte og hypotetiske. Zurich Foodstuff Trading LLC havde derfor ingen legitim interesse, og indsigelsesproceduren blev følgelig afbrudt. Indsigelsen fra Zurich Foodstuff Trading LLC betragtes følgelig som uantagelig.

               (6)

               Ved brev af 16. juli 2014 sendte de belgiske myndigheder Kommissionen en anmodning fra virksomheden TerBeke-Pluma, der er etableret uden for det geografiske område for den beskyttede geografiske betegnelse »Saucisson d'Ardenne«/»Collier d'Ardenne«/»Pipe d'Ardenne«, og som havde indgivet en antagelig meddelelse om indsigelse, jf. artikel 49, stk. 3, i forordning (EU) nr. 1151/2012, hvori virksomheden anmoder om en overgangsperiode i henhold til artikel 15, stk. 1, i forordning (EU) nr. 1151/2012 for anvendelse af betegnelsen »Saucisson d'Ardenne«/»Collier d'Ardenne«/»Pipe d'Ardenne«. Ved brev af henholdsvis den 1. april 2015, den 3. november 2016 og den 3. april 2017 sendte de belgiske myndigheder Kommissionen de oplysninger og præciseringer, som den havde brug for til at kunne træffe en afgørelse om ovennævnte overgangsperiode.

               (7)

               Der er i henhold til artikel 9 i forordning (EU) nr. 1151/2012 indrømmet en midlertidig national beskyttelse af betegnelsen »Saucisson d'Ardenne«/»Collier d'Ardenne«/»Pipe d'Ardenne« med virkning fra den 8. maj 2014, dvs. den dato, hvor Kommissionen modtog registreringsanmodningen. Virksomheden TerBeke-Pluma blev således på nationalt plan indrømmet en overgangsperiode på højst ni måneder, hvori virksomheden fortsat kunne benytte den beskyttede betegnelse for produkter, som ikke opfylder kravene i den dertil knyttede varebetegnelse. Overgangsperioden begyndte den 8. maj 2014 og sluttede ni måneder senere.

               (8)

               Eftersom virksomheden TerBeke-Pluma ikke har kunnet markedsføre sine produkter under betegnelsen »Saucisson d'Ardenne«/»Collier d'Ardenne«/»Pipe d'Ardenne« siden den 8. februar 2015, er det ikke berettiget at indrømme en overgangsperiode i henhold til artikel 15, stk. 1, i forordning (EU) nr. 1151/2012. At give tilladelse til anvendelsen af den registrerede betegnelse for produkter, der er fremstillet uden for det afgrænsede geografiske område, ville ikke resultere i en »overgangsperiode«, men ville uretmæssigt føre til en genetablering af den situation, som er blevet anset for at være ulovlig siden den 8. februar 2015.

               (9)

               I lyset af ovenstående bør betegnelsen »Saucisson d'Ardenne«/»Collier d'Ardenne«/»Pipe d'Ardenne« opføres i registret over beskyttede oprindelsesbetegnelser og beskyttede geografiske betegnelser —

         VEDTAGET DENNE FORORDNING:
   Artikel 1
   Betegnelsen »Saucisson d'Ardenne«/»Collier d'Ardenne«/»Pipe d'Ardenne« (BGB) registreres.
   Betegnelsen i stk. 1 henviser til et produkt i kategori 1.2, dvs., kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. oktober 2017.

            På Kommissionens vegne

         Jean-Claude JUNCKER

            Formand

      (1)  EUT L 343 af 14.12.2012, s. 1.

      (2)  EUT C 182 af 3.6.2015, s. 7.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2017/1957 af 26. oktober 2017 om åbning og forvaltning af EU-toldkontingenter for visse fisk og fiskevarer med oprindelse i Kosovo

text:
                  27.10.2017

                  DA

                  Den Europæiske Unions Tidende

                  L 277/6

            KOMMISSIONENS GENNEMFØRELSESFORORDNING (EU) 2017/1957
      af 26. oktober 2017
      om åbning og forvaltning af EU-toldkontingenter for visse fisk og fiskevarer med oprindelse i Kosovo (*1)

      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) 2017/355 af 15. februar 2017 om visse procedurer for anvendelsen af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*1) på den anden side (1), særlig artikel 2, og
      ud fra følgende betragtninger:

                  (1)

                  Stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*1) på den anden side (2) (herefter »stabiliserings- og associeringsaftalen«) blev undertegnet den 27. oktober 2015 og trådte i kraft den 1. april 2016.

                  (2)

                  Ved artikel 31 i stabiliserings- og associeringsaftalen og bilag IV til stabiliserings- og associeringsaftalen fastlægges ordningen for indførsel til Unionen af fisk og fiskevarer. Ifølge disse bestemmelser er importen til Unionen af ørred og karpe med oprindelse i Kosovo inden for visse toldkontingenter fritaget for toldafgifter.

                  (3)

                  For at gennemføre stabiliserings- og associeringsaftalens bestemmelser om fisk og fiskevarer er det nødvendigt at åbne og forvalte de årlige toldkontingenter for ørred og karpe for 2016 og de følgende år.

                  (4)

                  Toldkontingenterne bør forvaltes af Kommissionen i kronologisk orden efter datoerne for antagelse af toldangivelser om overgang til fri omsætning i overensstemmelse med Kommissionens gennemførelsesforordning (EU) 2015/2447 (3).

                  (5)

                  De foranstaltninger, der er fastsat i denne forordning, bør finde anvendelse fra datoen for stabiliserings- og associeringsaftalens ikrafttrædelse. Nærværende forordning bør derfor træde i kraft snarest.

                  (6)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      Unionens toldkontingenter åbnes for fisk og fiskevarer med oprindelse i Kosovo som angivet i bilaget.
      Artikel 2
      Det i artikel 1 nævnte toldkontingent forvaltes af Kommissionen i overensstemmelse med artikel 49 til 54 i gennemførelsesforordning (EU) 2015/2447.
      Artikel 3
      Denne forordning træder i kraft på dagen for offentliggørelsen i Den Europæiske Unions Tidende.
      Den anvendes fra den 1. april 2016.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. oktober 2017.

               På Kommissionens vegne

            Jean-Claude JUNCKER

               Formand

         (*1)  Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244/1999 og Den Internationale Domstols udtalelse om Kosovos uafhængighedserklæring.

         (1)  EUT L 57 af 3.3.2017, s. 59.

         (2)  EUT L 71 af 16.3.2016, s. 3.

         (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

         BILAG
         Uanset reglerne for fortolkning af den kombinerede nomenklatur skal varebeskrivelserne kun betragtes vejledende, idet præferenceordningens anvendelsesområde inden for rammerne af dette bilag bestemmes af KN-koder. Hvor der er angivet »ex« KN-koder, bestemmes præferenceordningens anvendelsesområde af KN-koden sammen med den tilsvarende varebeskrivelse.

            Fisk og fiskerivarer

                     Løbenummer

                     KN-kode

                     Taric-underopdeling

                     Beskrivelse

                     Årlig kontingentmængde
                     (i ton nettovægt)

                     Toldsats

                     09.1506

                     0301 91

                     Ørred (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache og Oncorhynchus chrysogaster): levende; fersk eller kølet; frosset; tørret, saltet eller i saltlage, røget; filet og andet fiskekød; mel, pulver og pellets, egnet til menneskeføde

                     Fra 1.4.2016 til 31.12.2016:
                     15
                     For årene fremover — fra 01.1. til 31.12.:
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Karpe (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): levende; fersk eller kølet; frosset; tørret, saltet eller i saltlage, røget; filet og andet fiskekød; mel, pulver og pellets, egnet til menneskeføde

                     Fra 1.4.2016 til 31.12.2016:
                     20
                     For årene fremover — fra 1.1. til 31.12.:
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: Kommissionens gennemførelsesforordning (EU) 2017/1963 af 9. august 2017 om ændring af gennemførelsesforordning (EU) nr. 615/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 og Europa-Parlamentets og Rådets forordning (EU) nr. 1308/2013 for så vidt angår arbejdsprogrammer for støtte til olivenolie- og spiseolivensektoren

text:
                  28.10.2017

                  DA

                  Den Europæiske Unions Tidende

                  L 279/30

            KOMMISSIONENS GENNEMFØRELSESFORORDNING (EU) 2017/1963
      af 9. august 2017
      om ændring af gennemførelsesforordning (EU) nr. 615/2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 og Europa-Parlamentets og Rådets forordning (EU) nr. 1308/2013 for så vidt angår arbejdsprogrammer for støtte til olivenolie- og spiseolivensektoren
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 57, stk. 2, artikel 58, stk. 4, artikel 62, stk. 2, og artikel 66, stk. 4,
      under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (2), særlig artikel 31, og
      ud fra følgende betragtninger:

                  (1)

                  På baggrund af erfaringerne med gennemførelsen af de treårige arbejdsprogrammer, som påbegyndtes den 1. april 2015, bør visse bestemmelser i Kommissionens gennemførelsesforordning (EU) nr. 615/2014 (3) forenkles eller præciseres. Samtidig bør den administrative byrde mindskes yderligere for de erhvervsdrivende og de nationale myndigheder.

                  (2)

                  I forbindelse med ændringer af godkendte arbejdsprogrammer som følge af en sammenlægning af støttemodtagende organisationer skal de særskilte arbejdsprogrammer for de sammenlagte organisationer gennemføres parallelt og særskilt frem til starten af det gennemførelsesår, der følger efter det gennemførelsesår, hvori sammenlægningen fandt sted, eftersom arbejdsprogrammernes gennemførelsesår starter den 1. april. I denne sammenhæng bør visse betingelser for godkendelse af ændringer i arbejdsprogrammers foranstaltninger tilpasses for at præcisere, at finansieringsrammen, der er tildelt det pågældende område, ikke ændres.

                  (3)

                  For bedre at afstemme ansøgningerne om forskud til ansøgerens likvide midler bør medlemsstaterne have mulighed for at tillade, at støttemodtagende organisationer kan indgive ansøgninger om forskud i løbet af det treårige arbejdsprograms gennemførelse.

                  (4)

                  Det bør fastsættes, hvor stort et beløb der som et minimum skal stilles som sikkerhed ved indgivelsen af en ansøgning om godkendelse af et arbejdsprogram, således at det sikres, at det godkendte arbejdsprogram gennemføres. Bestemmelserne om frigivelse af den stillede sikkerhed i forbindelse med forskud før udgangen af hvert af arbejdsprogrammets gennemførelsesår bør være mere fleksible og bør afstemmes med bestemmelserne om betalingen af EU-finansieringen.

                  (5)

                  Under hensyn til at det vigtigste formål med stramme tidsfrister for indgivelse af en betalingsansøgning er efterlevelse af den årlige budgetcyklus, bør medlemsstaterne have større spillerum ved fastsættelsen af fristen for indgivelse af en ansøgning om betaling, så længe medlemsstaterne senest den 15. oktober i det kalenderår, hvori arbejdsprogrammets gennemførelsesår udløber, foretager betalingerne.

                  (6)

                  For at hindre likviditetsproblemer i at opstå bør der indføres en ordning med delvise betalinger i løbet af hvert af arbejdsprogrammets gennemførelsesår til at refundere allerede afholdte udgifter.

                  (7)

                  Af forenklingshensyn bør det være muligt at kontrollere overholdelsen af betingelserne for godkendelse af støttemodtagere udelukkende på grundlag af dokumenter.

                  (8)

                  Endelig bør visse datoer for meddelelse til Kommissionen af bestemte oplysninger og nogle krydshenvisninger mellem visse bestemmelser i gennemførelsesforordning (EU) nr. 615/2014 formuleres mere tydeligt.

                  (9)

                  Gennemførelsesforordning (EU) nr. 615/2014 bør derfor ændres.

                  (10)

                  For arbejdsprogrammer, som er godkendt inden den 1. april 2018, bør bestemmelserne i gennemførelsesforordning (EU) nr. 615/2014, som er gældende på tidspunktet for godkendelsen, forblive gældende indtil disse programmer udløber.

                  (11)

                  Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

            VEDTAGET DENNE FORORDNING:
      Artikel 1
      I gennemførelsesforordning (EU) nr. 615/2014 foretages følgende ændringer:

                  1)

                  I artikel 2 foretages følgende ændringer:

                              a)

                              Stk. 3, første afsnit, affattes således:
                              »3.   Hvis støttemodtagende organisationer, som har foretaget en sammenlægning, tidligere har benyttet særskilte arbejdsprogrammer, skal de gennemføre disse programmer parallelt og særskilt frem til den 31. marts i året efter sammenlægningen.«

                              b)

                              Stk. 6, litra c) og d), affattes således:

                                          »c)

                                          de finansielle midler, som tildeles det pågældende område som omhandlet i artikel 3, stk. 1, i delegeret forordning (EU) nr. 611/2014, ikke ændres

                                          d)

                                          overførslen af midler fra den pågældende foranstaltning til andre foranstaltninger inden for det pågældende område ikke overstiger 40 000 EUR.«

                  2)

                  Artikel 3 og 4 affattes således:
                  »Artikel 3
                  Forskud
                  1.   En støttemodtagende organisation kan indgive ansøgning om forskud senest på de datoer, som fastlægges af medlemsstaten.
                  2.   De samlede forskud, der udbetales for et givet arbejdsprograms gennemførelsesår, kan ikke overstige 90 % af det oprindeligt godkendte støttebeløb for det pågældende arbejdsprogram.
                  3.   Medlemsstaten kan fastsætte et mindstebeløb for forskud og frister for udbetalingen af forskud.
                  Artikel 4
                  Sikkerhedsstillelse
                  1.   Den sikkerhed, der er omhandlet i artikel 7, stk. 3, litra g), i delegeret forordning (EU) nr. 611/2014, skal være mindst 10 % af den EU-støtte, der ansøges om.
                  2.   De forskud, der er omhandlet i artikel 3, udbetales, mod at der stilles sikkerhed i overensstemmelse med kapitel IV i Kommissionens delegerede forordning (EU) nr. 907/2014 (*1). Størrelsen af sikkerheden skal svare til 110 % af forskuddet.
                  3.   Før en dato, som medlemsstaten fastsætter, dog senest ved udgangen af hvert af arbejdsprogrammets gennemførelsesår kan de støttemodtagende organisationer indgive ansøgning til den berørte medlemsstat om, at sikkerheden i stk. 2 frigives. Ud over de dokumenter, der er henvist til i artikel 5, stk. 2, litra b) og c), skal ansøgningen ledsages af en nøjagtig beskrivelse af de afsluttede etaper af arbejdsprogrammet opdelt på de områder og foranstaltninger, der er omhandlet i artikel 3 i delegeret forordning (EU) nr. 611/2014. Medlemsstaten kontrollerer disse dokumenter og frigiver den sikkerhedsstillelse, der svarer til de berørte udgifter, senest i løbet af den anden måned efter den måned, hvor ansøgningen er indsendt.

                     (*1)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).«"

                  3)

                  I artikel 5 foretages følgende ændringer:

                              a)

                              Stk. 1 affattes således:
                              »1.   For at få udbetalt EU-finansieringen i henhold til artikel 29, stk. 2, i forordning (EU) nr. 1308/2013 indsender en støttemodtagende organisation i det kalenderår, hvori arbejdsprogrammets gennemførelsesår slutter, dog senest på en dato, som medlemsstaten skal fastsætte, og som gør det muligt at opfylde kravene i stk. 5, en finansieringsansøgning til medlemsstatens betalingsorgan.
                              Medlemsstatens betalingsorgan kan udbetale restbeløbet af den EU-finansiering, der svarer til hvert års gennemførelse af arbejdsprogrammet, til de støttemodtagende organisationer, efter at det på grundlag af den i artikel 9 omhandlede årlige rapport eller den i artikel 7 omhandlede kontrolrapport er fundet godtgjort, at de foranstaltninger, der svarer til hver af de forskudsrater, der omhandlet i artikel 3, rent faktisk er gennemført.«

                              b)

                              Stk. 5, første punktum, affattes således:
                              »Senest den 15. oktober i det kalenderår, hvori arbejdsprogrammets gennemførelsesår slutter, udbetaler medlemsstaten efter at have gennemgået ledsagedokumenterne og foretaget den kontrol, der er omhandlet i artikel 6, den skyldige EU-finansiering og frigiver eventuelt den sikkerhed, der er omhandlet i artikel 4, stk. 2.«

                  4)

                  Følgende indsættes som artikel 5a:
                  »Artikel 5a
                  Delvis betaling
                  1.   Medlemsstaterne kan tillade, at de støttemodtagende organisationer ansøger om betaling af den del af støtten, som svarer til udgifter, der allerede er afholdt i forbindelse med arbejdsprogrammet.
                  2.   Ansøgningerne i stk. 1 kan indgives på et hvilket som helst tidspunkt, men højst to gange i hvert af arbejdsprogrammets gennemførelsesår. Ud over de dokumenter, der er henvist til i artikel 5, stk. 2, litra b) og c), skal ansøgningen ledsages af en nøjagtig beskrivelse af de afsluttede etaper af arbejdsprogrammet opdelt på de områder og foranstaltninger, der er omhandlet i artikel 3 i delegeret forordning (EU) nr. 611/2014.
                  3.   Betalingerne på grundlag af de i stk. 1 nævnte ansøgninger må ikke overstige 80 % af den del af støtten, som svarer til udgifter, som allerede er afholdt i forbindelse med arbejdsprogrammet for den pågældende periode. Medlemsstaterne kan fastsætte et mindstebeløb for udbetaling af dele af støtten og frister for indgivelsen af ansøgninger.«

                  5)

                  I artikel 6 tilføjes som stk. 6:
                  »6.   Medlemsstaterne kan kontrollere overholdelsen af betingelserne for godkendelse af støttemodtagere, jf. stk. 1, litra a), udelukkende på grundlag af dokumenter.«

                  6)

                  I artikel 10 foretages følgende ændringer:

                              a)

                              Stk. 1 ændres således:

                                          i)

                                          Indledningen affattes således:
                                          »1.   Senest den 31. januar inden det nye treårige arbejdsprogram indledes, meddeler de kompetente myndigheder Kommissionen de nationale foranstaltninger til gennemførelse af denne forordning, navnlig hvad angår:«.

                                          ii)

                                          Litra c) og d) affattes således:

                                                      »c)

                                                      den andel af EU-finansieringsbeløbet, der som et minimum skal tildeles de specifikke områder, der er omhandlet i artikel 5 i delegeret forordning (EU) nr. 611/2014, de retningslinjer og prioriteter for olivensektoren, der er omhandlet i artikel 6, stk. 1, litra a), i nævnte delegerede forordning, og de kvantitative og kvalitative indikatorer for effektivitet, der er omhandlet i artikel 7, stk. 3, litra f), i nævnte delegerede forordning

                                                      d)

                                                      de datoer, der er omhandlet i artikel 5, stk. 1, og artikel 5a, stk. 3, i nærværende forordning«

                              b)

                              I stk. 3 affattes indledningen således:
                              »3.   Senest den 20. oktober efter hvert af arbejdsprogrammets gennemførelsesår sender de kompetente myndigheder Kommissionen en rapport om gennemførelsen af denne forordning, der mindst skal indeholde følgende:«.

            Artikel 2
      Denne forordning træder i kraft på syvendedagen efter offentliggørelsen i Den Europæiske Unions Tidende.
      Den finder anvendelse på arbejdsprogrammer, der indledes fra den 1. april 2018, og på godkendelsesprocedurerne herfor.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 9. august 2017.

               På Kommissionens vegne

            Jean-Claude JUNCKER

               Formand

         (1)  EUT L 347 af 20.12.2013, s. 549.

         (2)  EUT L 347 af 20.12.2013, s. 671.

         (3)  Kommissionens gennemførelsesforordning (EU) nr. 615/2014 af 6. juni 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 og Europa-Parlamentets og Rådets forordning (EU) nr. 1308/2013 for så vidt angår arbejdsprogrammer for støtte til olivenolie- og spiseolivensektoren (EUT L 168 af 7.6.2014, s. 95).


title: Kommissionens gennemførelsesforordning (EU) 2017/1945 af 19. juni 2017 om gennemførelsesmæssige tekniske standarder for underretninger fra og til investeringsselskaber, som ansøger om eller har fået meddelt tilladelse i overensstemmelse med Europa-Parlamentets og Rådets direktiv 2014/65/EU (EØS-relevant tekst. )

text:
                  26.10.2017

                  DA

                  Den Europæiske Unions Tidende

                  L 276/22

            KOMMISSIONENS GENNEMFØRELSESFORORDNING (EU) 2017/1945
      af 19. juni 2017
      om gennemførelsesmæssige tekniske standarder for underretninger fra og til investeringsselskaber, som ansøger om eller har fået meddelt tilladelse i overensstemmelse med Europa-Parlamentets og Rådets direktiv 2014/65/EU
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (1), særlig artikel 7, stk. 5, tredje afsnit, og
      ud fra følgende betragtninger:

                  (1)

                  Der bør udarbejdes standardformularer, -skemaer og -procedurer for at sikre en ensartet mekanisme, der gør det muligt for de kompetente myndigheder i medlemsstaterne på en effektiv måde at udøve deres beføjelser for så vidt angår meddelelse af tilladelse til selskaber til at yde investeringsservice, at udføre investeringsaktiviteter og, hvis det er relevant, at yde accessoriske tjenesteydelser.

                  (2)

                  For at fremme kommunikationen mellem en ansøger, som ønsker tilladelse til at udøve virksomhed som investeringsselskab i henhold til afsnit II i direktiv 2014/65/EU, og den kompetente myndighed, bør de kompetente myndigheder med henblik på ansøgningsprocessen udpege et særligt kontaktpunkt og offentliggøre oplysningerne om kontaktpunktet på deres websted.

                  (3)

                  For at gøre det muligt for de kompetente myndigheder at vurdere, om ændringer af selskabets ledelsesorgan kan være til fare for en effektiv, sund og forsigtig forvaltning af selskabet, og at tage passende hensyn til kundernes interesser og markedets integritet, bør der fastsættes klare tidsfrister for indgivelse af oplysninger om disse ændringer.

                  (4)

                  Selskaber bør dog være fritaget for kravet om at indgive oplysninger om ændringer af ledelsesorganet, inden ændringen finder sted, når ændringen skyldes faktorer, som selskabet ikke har kontrol over, som f.eks. hvis et medlem af ledelsesorganet afgår ved døden. Under sådanne omstændigheder bør selskaber kunne underrette den kompetente myndighed inden for 10 arbejdsdage efter ændringen.

                  (5)

                  Europa-Parlamentets og Rådets direktiv 95/46/EF (2) finder anvendelse på medlemsstaternes behandling af personoplysninger i medfør af denne forordning.

                  (6)

                  Denne forordning er baseret på det udkast til gennemførelsesmæssige tekniske standarder, som Den Europæiske Værdipapir- og Markedstilsynsmyndighed (ESMA) har forelagt Kommissionen.

                  (7)

                  ESMA har foretaget åbne offentlige høringer, analyseret de potentielle relaterede omkostninger og fordele samt anmodet interessentgruppen for værdipapirer og markeder, der er nedsat i henhold artikel 37 i Europa-Parlamentets og Rådets forordning (EU) nr. 1095/2010, om en udtalelse (3) —

            VEDTAGET DENNE FORORDNING:
      Artikel 1
      Udpegning af kontaktpunkt
      De kompetente myndigheder udpeger et kontaktpunkt med henblik på behandling af alle de oplysninger, der modtages fra ansøgere, som ønsker tilladelse til at udøve virksomhed som investeringsselskab i henhold til afsnit II i direktiv 2014/65/EU. Kontaktoplysningerne om det udpegede kontaktpunkt bør offentliggøres på de kompetente myndigheders websteder og opdateres regelmæssigt.
      Artikel 2
      Indgivelse af ansøgning
      1.   En ansøger, som ønsker tilladelse til at udøve virksomhed som investeringsselskab i henhold til afsnit II i direktiv 2014/65/EU, skal indgive en ansøgning til den kompetente myndighed ved brug af skemaet i bilag I.
      2.   Ansøgeren indgiver oplysninger til den kompetente myndighed om alle medlemmerne af ansøgerens ledelsesorgan ved brug af skemaet i bilag II.
      Artikel 3
      Modtagelse af ansøgningsskemaet og kvittering for modtagelse
      Inden for 10 arbejdsdage efter at have modtaget ansøgningsskemaet sender den kompetente myndighed en kvittering for modtagelse til ansøgeren sammen med kontaktoplysningerne for det i artikel 1 omhandlede kontaktpunkt.
      Artikel 4
      Anmodning om yderligere oplysninger
      Hvis der er behov for yderligere oplysninger til behandling af ansøgningen, sender den kompetente myndighed en anmodning til ansøgeren med angivelse af de ønskede oplysninger.
      Artikel 5
      Underretning om ændringer blandt medlemmerne af ledelsesorganet
      1.   Investeringsselskaber underretter den kompetente myndighed om enhver ændring blandt medlemmerne af ledelsesorganet, inden sådanne ændringer finder sted.
      Hvis underretningen af velbegrundede årsager ikke kan foretages, inden ændringen finder sted, skal underretningen foretages inden for 10 arbejdsdage efter ændringen.
      2.   Investeringsselskabet indgiver oplysninger om den i stk. 1 omhandlede ændring ved brug af skemaet i bilag III.
      Artikel 6
      Underretning om beslutning
      Den kompetente myndighed underretter ansøgeren om sin beslutning vedrørende meddelelse af eller afslag på tilladelse pr. brev, elektronisk eller på begge måder inden for den i artikel 7, stk. 3, i direktiv 2014/65/EU omhandlede periode på seks måneder.
      Artikel 7
      Ikrafttræden og anvendelse
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      Den anvendes fra den 3. januar 2018.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 19. juni 2017.

               På Kommissionens vegne

            Jean-Claude JUNCKER

               Formand

         (1)  EUT L 173 af 12.6.2014, s. 349.

         (2)  Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

         (3)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

         BILAG I

            Ansøgning om tilladelse til at udøve virksomhed som investeringsselskab

         Tekst af billedet

            Referencenummer:
            Dato:
            FRA:
            Ansøgerens navn:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            Medlemsstat:
            Kompetent myndighed:
            Adresse:
            (Kontaktoplysninger for det udpegede kontaktpunkt)
            Adresse:
            Tlf.
            E-mail:
            Kære [indsæt relevant navn]
            I overensstemmelse med artikel 2 i Kommissionens gennemførelsesforordning (EU) 2017/1945 om gennem-førelsesmæssige tekniske standarder for standardformularer, -skemaer og -procedurer for den underretning eller fremlæggelse af oplysninger, som er omhandlet i artikel 7, stk. 5, i direktiv 2014/65/EU, fremsendes vedlagt med henblik på at sikre ensartede betingelser for anvendelse af artikel 7, stk. 2, i nævnte direktiv en ansøgning om tilladelse.

         Tekst af billedet

            — Den person, som er ansvarlig for at udfærdige ansøgningen:
            Navn:
            Stilling:
            Tlf.
            Fax (eventuelt):
            E-mail:
            — Type ansøgning (sæt kryds i det relevante felt):
            Tilladelse
            Ændring af allerede meddelt tilladelse
            INDHOLD
            Generelle oplysninger om det selskab, som ansøger om tilladelse
            [indsæt de oplysninger, der er omhandlet i artikel 1 i Kommissionens delegerede forordning (EU) 2017/1943 af 14. juli 2016 om supplerende regler til Europa-Parlamentets og Rådets direktiv 2014/65/EU for så vidt angår reguleringsmæssige tekniske standarder for oplysninger og krav i forbindelse med meddelelse af tilladelse til investeringsselskaber. De pågældende oplysninger anføres her, eller der henvises til de bilag, som indeholder oplysningerne]
            Oplysninger om kapital
            [indsæt de oplysninger, der er omhandlet i artikel 2 i delegeret forordning (EU) 2017/1943. De pågældende oplysninger anføres her, eller der henvises til de bilag, som indeholder oplysningerne]
            Oplysninger om aktionærer
            [indsæt de oplysninger, der er omhandlet i artikel 3 i delegeret forordning (EU) 2017/1943. De pågældende oplysninger anføres her, eller der henvises til de bilag, som indeholder oplysningerne]
            Oplysninger om ledelsesorganet og de personer, der leder forretningerne
            [indsæt de oplysninger, der er omhandlet i artikel 4 i delegeret forordning (EU) 2017/1943. De pågældende oplysninger anføres her, eller der henvises til de bilag, som indeholder oplysningerne]
            Finansielle oplysninger
            [indsæt de oplysninger, der er omhandlet i artikel 5 i delegeret forordning (EU) 2017/1943. De pågældende oplysninger anføres her, eller der henvises til de bilag, som indeholder oplysningerne]
            Oplysninger om organisation
            [indsæt de oplysninger, der er omhandlet i artikel 6 i delegeret forordning (EU) 2017/1943. De pågældende oplysninger anføres her, eller der henvises til de bilag, som indeholder oplysningerne]

         BILAG II

            Fortegnelse over medlemmerne af ledelsesorganet

         Tekst af billedet

            Referencenummer:
            Dato:
            FRA:
            Ansøgerens navn:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            Kompetent myndighed:
            Adresse:
            (Kontaktoplysninger for det udpegede kontaktpunkt, hvis det er relevant)
            Adresse:
            Tlf.
            E-mail:
            Kære [indsæt relevant navn]
            I overensstemmelse med artikel 2 i Kommissionens gennemførelsesforordning (EU) 2017/1945 af 19. juni 2017 om gennemførelsesmæssige tekniske standarder for standardformularer, -skemaer og -procedurer for den underretning eller fremlæggelse af oplysninger, som er omhandlet i artikel 7, stk. 5, i direktiv 2014/65/EU, fremsendes vedlagt med henblik på at sikre ensartede betingelser for anvendelse af artikel 9, stk. 5, i nævnte direktiv en underretning.

         Tekst af billedet

            — Den person, som er ansvarlig for at udfærdige ansøgningen:
            Navn:
            Stilling:
            Tlf.
            Fax (eventuelt):
            E-mail:
            Dato:
            Underskrift:
            Fortegnelse over medlemmerne af ledelsesorganet
            Medlem 1:
            Navn:
            Kontaktoplysninger (tlf., e-mail, adresse)
            Stilling:
            Faglig erfaring og anden relevant erfaring
            Uddannelsesmæssige kvalifikationer og anden relevant uddannelse
            Fortegnelse over direktør- og bestyrelsesposter i andre enheder
            Ikrafttrædelsesdato
            [De pågældende oplysninger anføres her, eller det forklares, hvordan oplysningerne vil blive fremlagt, eller der henvises til de bilag, som indeholder oplysningerne]
            Medlem n
            Navn:
            Kontaktoplysninger (tlf., e-mail, adresse)
            Stilling:
            Faglig erfaring og anden relevant erfaring
            Uddannelsesmæssige kvalifikationer og anden relevant uddannelse
            Fortegnelse over direktør- og bestyrelsesposter i andre enheder
            Ikrafttrædelsesdato:
            [De pågældende oplysninger anføres her, eller det forklares, hvordan oplysningerne vil blive fremlagt, eller der henvises til de bilag, som indeholder oplysningerne]
            Vedlæg venligst:
            — referatet fra den generalforsamling, hvor det nye medlem af ledelsesorganet blev udnævnt
            — referatet fra det møde i ledelsesorganet, hvor de nye medlemmer blev udnævnt.

         BILAG III

            Underretning om ændringer blandt medlemmerne af ledelsesorganet

         Tekst af billedet

            Referencenummer:
            Dato:
            FRA:
            Ansøgerens navn:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            Kompetent myndighed:
            Adresse:
            (Kontaktoplysninger for det udpegede kontaktpunkt, hvis det er relevant)
            Adresse:
            Tlf.
            E-mail:
            Kære [indsæt relevant navn]
            I overensstemmelse med artikel 4 i Kommissionens gennemførelsesforordning (EU) 2017/1945 af 19. juni 2017 om gennemførelsesmæssige tekniske standarder for standardformularer, -modeller og -procedurer for den underretning eller fremlæggelse af oplysninger, som er omhandlet i artikel 7, stk. 5, i direktiv 2014/65/EU, fremsendes vedlagt med henblik på at sikre ensartede betingelser for anvendelse af artikel 9, stk. 5, i nævnte direktiv en underretning.
            — Den person, som er ansvarlig for at udfærdige ansøgningen:
            Navn:
            Stilling:
            Tlf.
            Fax (eventuelt)
            E-mail:

         Tekst af billedet

            Oplysninger om det eller de medlemmer, der udtræder af ledelsesorganet
            Medlem 1:
            Navn
            Kontaktoplysninger (tlf., e-mail, adresse)
            Stilling:
            Dato for udtræden af ledelsesorganet
            Årsag til udtræden af ledelsesorganet
            Medlem 2:
            Navn
            Kontaktoplysninger (tlf., e-mail, adresse)
            Stilling:
            Dato for udtræden af ledelsesorganet
            Årsag til udtræden af ledelsesorganet
            Medlem n
            Navn
            Kontaktoplysninger (tlf., e-mail, adresse)
            Stilling:
            Dato for udtræden af ledelsesorganet
            Årsag til udtræden af ledelsesorganet
            Oplysninger om det eller de nye medlemmer af ledelsesorganet
            Medlem 1
            Navn:
            Kontaktoplysninger (tlf., e-mail, adresse)
            Stilling
            Faglig erfaring og anden relevant erfaring
            Uddannelsesmæssige kvalifikationer og anden relevant uddannelse
            Fortegnelse over direktør- og bestyrelsesposter i andre enheder
            Ikrafttrædelsesdato
            [De pågældende oplysninger anføres her, eller det forklares, hvordan oplysningerne vil blive fremlagt, eller der henvises til de bilag, som indeholder oplysningerne]
            Medlem n
            Navn:
            Kontaktoplysninger (tlf., e-mail, adresse)
            Stilling:
            Faglig erfaring og anden relevant erfaring
            Uddannelsesmæssige kvalifikationer og anden relevant uddannelse
            Fortegnelse over direktør- og bestyrelsesposter i andre enheder

         Tekst af billedet

            Ikrafttrædelsesdato
            [De pågældende oplysninger anføres her, eller det forklares, hvordan oplysningerne vil blive fremlagt, eller der henvises til de bilag, som indeholder oplysningerne]
            Fuldstændig opdateret fortegnelse over medlemmerne af ledelsesorganet
            Vedlæg venligst:
            — referatet fra den generalforsamling, hvor det nye medlem af ledelsesorganet blev udnævnt
            — referatet fra det møde i ledelsesorganet, hvor de nye medlemmer blev udnævnt.
            Navn
            Stilling
            Ikrafttrædelsesdato


title: Kommissionens gennemførelsesforordning (EU) 2017/1944 af 13. juni 2017 om gennemførelsesmæssige tekniske standarder for standardformularer, -skemaer og -procedurer for samråd mellem relevante kompetente myndigheder i forbindelse med underretningen om en påtænkt erhvervelse af en kvalificeret andel i et investeringsselskab i henhold til Europa-Parlamentets og Rådets direktiv 2004/39/EF og 2014/65/EU (EØS-relevant tekst. )

text:
                  26.10.2017

                  DA

                  Den Europæiske Unions Tidende

                  L 276/12

            KOMMISSIONENS GENNEMFØRELSESFORORDNING (EU) 2017/1944
      af 13. juni 2017
      om gennemførelsesmæssige tekniske standarder for standardformularer, -skemaer og -procedurer for samråd mellem relevante kompetente myndigheder i forbindelse med underretningen om en påtænkt erhvervelse af en kvalificeret andel i et investeringsselskab i henhold til Europa-Parlamentets og Rådets direktiv 2004/39/EF og 2014/65/EU
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (1), særlig artikel 10a, stk. 8, sjette afsnit,
      under henvisning til Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (2), særlig artikel 12, stk. 9, og
      ud fra følgende betragtninger:

                  (1)

                  Det er hensigtsmæssigt at fastsætte fælles standardformularer, -skemaer og -procedurer for at sikre, at medlemsstaternes kompetente myndigheder foretager en korrekt vurdering af underretninger om påtænkte erhvervelser eller forøgelser af kvalificerede andele i et investeringsselskab. I disse tilfælde bør de relevante kompetente myndigheder arbejde i samråd med hinanden og udveksle alle væsentlige eller relevante oplysninger.

                  (2)

                  For at lette samarbejdet mellem dem og sikre effektivitet i udvekslingen af oplysninger bør de kompetente myndigheder, der er udpeget i henhold til artikel 48 i direktiv 2004/39/EF, udpege kontaktpersoner specifikt med henblik på det samråd, der er fastsat i artikel 10, stk. 4, i direktiv 2004/39/EF, og Den Europæiske Værdipapir- og Markedstilsynsmyndighed (ESMA) bør føre en central liste over disse kontaktpersoner.

                  (3)

                  Der bør etableres samrådsprocedurer med klare tidsmæssige begrænsninger for at sikre et rettidigt og effektivt samarbejde mellem de kompetente myndigheder. En klar samarbejdsprocedure bør omfatte en foreløbig meddelelse, som den anmodende myndighed sender til den anmodede myndighed for at underrette den anmodede myndighed om den igangværende vurdering.

                  (4)

                  Procedurerne bør ligeledes tilstræbe at sikre, at de kompetente myndigheder samarbejder og arbejder hen imod at forbedre processen ved at fremme udvekslingen af feedback om kvaliteten og relevansen af de modtagne oplysninger.

                  (5)

                  Al udveksling eller videregivelse af oplysninger mellem kompetente myndigheder, andre myndigheder, organer eller personer bør ske i overensstemmelse med persondatabestemmelserne i Europa-Parlamentets og Rådets direktiv 95/46/EF (3).

                  (6)

                  Europa-Parlamentets og Rådets forordning (EF) nr. 45/2001 (4) finder anvendelse på ESMA's behandling af personoplysninger ved anvendelsen af nærværende forordning.

                  (7)

                  Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.

                  (8)

                  ESMA har ikke foretaget en offentlig høring eller analyseret de potentielle omkostninger og fordele ved at indføre standardformularer, -skemaer og -procedurer for samråd mellem relevante kompetente myndigheder, da dette blev anset for at være uforholdsmæssigt i forhold til deres anvendelsesområde og virkning.

                  (9)

                  Direktiv 2014/65/EU trådte i kraft den 2. juli 2014. Artikel 12, stk. 9, i direktiv 2014/65/EU erstatter artikel 10a, stk. 8, i direktiv 2004/39/EF og giver ESMA beføjelse til at udarbejde gennemførelsesmæssige tekniske standarder, som er identiske med dem, der er omhandlet i artikel 10a, stk. 8, i direktiv 2004/39/EF. Dertil kommer, at indholdet af artikel 10b, stk. 4, og artikel 10, stk. 4, i direktiv 2004/39/EF ligeledes er identisk med indholdet af artikel 13, stk. 4, og artikel 11, stk. 2, i direktiv 2014/65/EU. I medfør af artikel 94, stk. 1, i direktiv 2014/65/EU ophæves direktiv 2004/39/EF med virkning fra den 3. januar 2017. Kommissionens vedtagelse af de tekniske standarder i overensstemmelse med artikel 10a, stk. 8, i direktiv 2004/39/EF bør også anses for at være i overensstemmelse med artikel 12, stk. 8, i direktiv 2014/65/EU, hvilket medfører, at de tekniske standarder fortsat anvendes efter den 3. januar 2018, uden at der er behov for yderligere ændringer —

            VEDTAGET DENNE FORORDNING:
      Artikel 1
      Genstand
      Ved denne forordning fastsættes der standardformularer, -skemaer og -procedurer for udveksling af oplysninger under samråd mellem den kompetente myndighed i forhold til den enhed, der påtænkes erhvervet (den »anmodende myndighed«), og den kompetente myndighed i forhold til den påtænkte erhverver eller en enhed, der er meddelt tilladelse, som enten er et datterselskab af eller kontrolleres af den påtænkte erhverver (den »anmodede myndighed«).
      Artikel 2
      Udpegede kontaktpersoner
      1.   De kompetente myndigheder, der er udpeget i henhold til artikel 48 i direktiv 2004/39/EF, skal udpege kontaktpersoner for kommunikation i forbindelse med anvendelsen af denne forordning og underrette ESMA om disse personer.
      2.   ESMA fører og ajourfører listen over de udpegede kontaktpersoner til brug for de kompetente myndigheder som omhandlet i stk. 1.
      Artikel 3
      Foreløbig meddelelse
      1.   En anmodende myndighed skal sende en foreløbig meddelelse til den anmodede myndighed inden for en frist på tre arbejdsdage efter modtagelsen af en underretning fra den påtænkte erhverver i overensstemmelse med artikel 10, stk. 3, i direktiv 2004/39/EF.
      2.   Den anmodende myndighed sender den foreløbige meddelelse ved at udfylde formularen i bilag I og skal indsætte alle de oplysninger, der er angivet deri.
      Artikel 4
      Anmodning om samråd
      1.   Den anmodende myndighed sender en anmodning om samråd til den anmodede myndighed snarest muligt efter modtagelsen af en underretning fra den påtænkte erhverver i overensstemmelse med artikel 10, stk. 3, i direktiv 2004/39/EF og senest 20 arbejdsdage efter modtagelsen af denne underretning.
      2.   Den anmodende myndighed sender den i stk. 1 omhandlede anmodning om samråd skriftligt med post, fax eller sikre elektroniske midler og stiler den til den udpegede kontaktperson i den anmodede myndighed, medmindre andet fastsættes af den anmodede myndighed i dennes svar på den foreløbige meddelelse, der er omhandlet i artikel 3.
      3.   Den anmodende myndighed sender den i stk. 1 omhandlede anmodning om samråd ved at udfylde formularen i bilag II, idet der navnlig henvises til problemer i forbindelse med fortroligheden af oplysninger, der kan indhentes af den anmodende myndighed, og med nærmere angivelse af de relevante oplysninger, som den anmodende myndighed ønsker fra den anmodede myndighed.
      Artikel 5
      Bekræftelse på modtagelsen af en anmodning om samråd
      Den anmodede myndighed sender en bekræftelse på modtagelsen af en anmodning om samråd senest to arbejdsdage efter modtagelsen med supplerende kontaktoplysninger for den udpegede kontaktperson og, hvis det er muligt, en forventet svardato.
      Artikel 6
      Svar fra en anmodet myndighed
      1.   Et svar på en anmodning om samråd skal afgives skriftligt med post, fax eller sikre elektroniske midler. Det stiles til de udpegede kontaktpersoner, medmindre andet fastsættes af den anmodende myndighed.
      2.   Den anmodede myndighed skal så hurtigt som muligt og senest 20 arbejdsdage efter modtagelsen af anmodningen om samråd give den anmodende myndighed følgende oplysninger:

                  a)

                  de relevante oplysninger, jf. anmodningen om samråd, herunder eventuelle synspunkter eller forbehold i forbindelse med den påtænkte erhververs erhvervelse, samt

                  b)

                  alle andre væsentlige oplysninger, der kan påvirke vurderingen, på eget initiativ.

            3.   Hvis den anmodede myndighed ikke er i stand til at overholde den tidsfrist, der er fastsat i stk. 2, underretter den den anmodende myndighed herom med angivelse af årsagerne til forsinkelsen og en forventet svardato. Den anmodede myndighed sørger for regelmæssig tilbagemelding om udviklingen for så vidt angår tilvejebringelsen af de ønskede oplysninger.
      4.   Når den giver oplysninger i overensstemmelse med stk. 2, skal den anmodede myndighed anvende formularen i bilag III.
      Artikel 7
      Procedurer for samråd
      1.   I forbindelse med en anmodning om samråd og svaret herpå kommunikerer den anmodende myndighed og den anmodede myndighed på den mest formålstjenlige måde blandt dem, der er fastsat i artikel 4, stk. 2, og artikel 6, stk. 1, under behørig hensyntagen til fortrolighedsbetragtninger, korrespondancetider, omfanget af de oplysninger, der skal kommunikeres, og hvor nemt det er for den anmodende myndighed at få adgang til oplysningerne. Den anmodende myndighed skal straks besvare enhver anmodning om præcisering fra den anmodede myndigheds side.
      2.   Hvis en myndighed i samme medlemsstat, bortset fra den anmodede myndighed, er eller kan være i besiddelse af de ønskede oplysninger, indhenter den anmodede myndighed straks disse oplysninger og sender dem til den anmodende myndighed i overensstemmelse med artikel 6.
      3.   Den anmodede myndighed og den anmodende myndighed samarbejder om at løse eventuelle problemer, som måtte opstå i forbindelse med behandlingen af en anmodning, herunder at løse eventuelle omkostningsmæssige problemer, hvis omkostningerne ved at yde assistance skønnes at være for høje for den anmodede myndighed.
      4.   Hvis der fremkommer nye oplysninger eller opstår et behov for yderligere oplysninger i løbet af vurderingsperioden, samarbejder den anmodende myndighed og den anmodede myndighed om at sikre, at alle yderligere relevante oplysninger udveksles i overensstemmelse med denne forordning.
      5.   Uanset artikel 4, stk. 2, og artikel 6, stk. 1, kan oplysninger gives mundtligt, når de udveksles inden for de sidste 15 arbejdsdage før udløbet af vurderingsperioden som omhandlet i artikel 10a, stk. 1, andet afsnit, i direktiv 2004/39/EF. I sådanne tilfælde skal oplysningerne efterfølgende bekræftes i overensstemmelse med artikel 4, stk. 2, og artikel 6, stk. 1, medmindre de berørte kompetente myndigheder bliver enige om andet.
      6.   Den anmodede myndighed og den anmodende myndighed giver tilbagemelding til hinanden om resultatet af den vurdering, i forbindelse med hvilken samrådet fandt sted, og, hvor det er relevant, om nytteværdien af modtagne oplysninger eller anden assistance eller eventuelle problemer i forbindelse med leveringen af assistancen eller oplysningerne.
      Artikel 8
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 13. juni 2017.

               På Kommissionens vegne

            Jean-Claude JUNCKER

               Formand

         (1)  EUT L 145 af 30.4.2004, s. 1.

         (2)  EUT L 173 af 12.6.2014, s. 349.

         (3)  Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

         (4)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

         BILAG I

            Formular til foreløbig meddelelse

         (Artikel 3 i Kommissionens gennemførelsesforordning (EU) 2017/1944)
         Tekst af billedet

            Foreløbig meddelelse
            Referencenummer:
            Dato:
            Generelle oplysninger
            FRA:
            Medlemsstat:
            Anmodende myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            Medlemsstat:
            Anmodet myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            Kære [indsæt relevant navn]
            I henhold til artikel 3 i Kommissionens gennemførelsesforordning (EU) 2017/1944 af 13. juni 2017 om gennemførelsesmæssige tekniske standarder for standardformularer, -skemaer og -procedurer for samråd mellem relevante kompetente myndigheder i forbindelse med underretningen om en påtænkt erhvervelse af en kvalificeret andel i et investeringsselskab i henhold til Europa-Parlamentets og Rådets direktiv 2004/39/EF og 2014/65/EU afgives der hermed en foreløbig meddelelse vedrørende de forhold, der er nærmere specificeret nedenfor.
            Oplysninger vedrørende den påtænkte erhvervelse
            Den påtænkte erhververs identitet:
            [For fysiske personer, indsæt venligst de oplysninger, der er omhandlet i artikel 3, stk. 1, litra a), i [Kommissionens delegerede forordning (EU) 2017/1946 af 11. juli 2017 om supplerende regler til Europa-Parlamentets og Rådets direktiv 2004/39/EF og 2014/65/EU for så vidt angår reguleringsmæssige tekniske standarder vedrørende en udtømmende liste over de oplysninger, som påtænkte erhververe skal forelægge i deres underretning om en påtænkt erhvervelse af en kvalificeret andel i et investeringsselskab; for juridiske personer, indsæt venligst de oplysninger, der er omhandlet i artikel 3, stk. 2, litra a), i Kommissionens delegerede forordning (EU) 2017/1946]

         Tekst af billedet

            Navnet på den/de relevante enhed(er), der er meddelt tilladelse i den anmodede myndigheds medlemsstat og forholdet til den påtænkte erhverver:
            [Hvis den påtænkte erhverver er en enhed, der er meddelt tilladelse, som omhandlet i artikel 10, stk. 4, litra a), i direktiv 2004/39/EF, er navnet på den påtænkte erhverver tilstrækkeligt. Hvis den påtænkte erhverver hører ind under en af de kategorier, der er defineret i henhold til artikel 10, stk. 4, litra b) eller c), i direktiv 2004/39/EF, er det også nødvendigt at præcisere den påtænkte erhververs forbindelse med den relevante enhed, der er meddelt tilladelse, som er etableret i den anmodede myndigheds medlemsstat].
            Den enhed, der påtænkes erhvervet:
            [Indsæt venligst de oplysninger, der er omhandlet i artikel 7, litra a), i Kommissionens delegerede forordning (EU) 2017/1946 af 11. juli 2017 om supplerende regler til Europa-Parlamentets og Rådets direktiv 2004/39/EF og 2014/65/EU for så vidt angår reguleringsmæssige tekniske standarder vedrørende en udtømmende liste over de oplysninger, som påtænkte erhververe skal forelægge i deres underretning om en påtænkt erhvervelse af en kvalificeret andel i et investeringsselskab]
            Omfanget af den påtænkte erhververs nuværende og påtænkte andel i den enhed, der påtænkes erhvervet:
            [Indsæt venligst de oplysninger, der er omhandlet i artikel 7, litra c), nr. i), ii) og iii), i Kommissionens delegerede forordning (EU) 2017/1946 af 11. juli 2017 om supplerende regler til Europa-Parlamentets og Rådets direktiv 2004/39/EF og 2014/65/EU for så vidt angår reguleringsmæssige tekniske standarder vedrørende en udtømmende liste over de oplysninger, som påtænkte erhververe skal forelægge i deres underretning om en påtænkt erhvervelse af en kvalificeret andel i et investeringsselskab]
            Bemærk venligst, at vurderingsproceduren (*) udløber den [indsæt dato]. Vi vil endvidere fremsende anmodningen om samråd, som vil indeholde alle væsentlige oplysninger om den påtænkte erhvervelse, ligesom den vil indeholde information om, hvilke relevante oplysninger, vi ønsker at modtage. Skulle du imidlertid have kendskab til væsentlige oplysninger i forbindelse med erhvervelsen, eller skulle du have eventuelle synspunkter eller forbehold, vil vi være taknemmelige for, hvis du vil fremsende dem snarest muligt og senest 20 arbejdsdage efter modtagelsen af anmodningen om samråd, som vil følge efter denne foreløbige meddelelse.
            (*) i overensstemmelse med artikel 10a, stk. 1, andet afsnit, i direktiv 2004/39/EF.
            Med venlig hilsen
            [Underskrift]

         BILAG II

            Formular til anmodning om samråd

         (Artikel 4 i Kommissionens gennemførelsesforordning (EU) 2017/1944)
         Tekst af billedet

            Anmodning om samråd
            Referencenummer:
            Dato:
            Generelle oplysninger
            FRA:
            Medlemsstat:
            Anmodende myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            Medlemsstat:
            Anmodet myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            Kære [indsæt relevant navn]
            I henhold til artikel 4 i Kommissionens gennemførelsesforordning (EU) 2017/1944 af 13. juni 2017 om gennemførelsesmæssige tekniske standarder for standardformularer, -skemaer og -procedurer for samråd mellem relevante kompetente myndigheder i forbindelse med underretningen om en påtænkt erhvervelse af en kvalificeret andel i et investeringsselskab i henhold til Europa-Parlamentets og Rådets direktiv 2004/39/EF og 2014/65/EU afgives der hermed en anmodning om samråd vedrørende de spørgsmål, der er nærmere specificeret nedenfor.
            Bemærk venligst, at vurderingsproceduren (*) udløber den [indsæt dato]. Vi vil derfor være taknemmelige, hvis de ønskede oplysninger samt alle andre relevante og væsentlige oplysninger fremsendes senest [20 arbejdsdage efter modtagelsen af dette brev] eller, hvis dette ikke er muligt, for en angivelse af, hvornår du forventer at kunne yde den assistance, der anmodes om, idet der tages hensyn til ovennævnte frist for vurderingsproceduren.
            (*) i overensstemmelse med artikel 10a, stk. 1, andet afsnit, i direktiv 2004/39/EF.

         Tekst af billedet

            Oplysninger vedrørende den påtænkte erhvervelse
            Genstand
            [Oplysningerne eller en henvisning til de relevante bilag, der indeholder oplysningerne, bedes anført her]
            Detaljer vedrørende den påtænkte erhvervelse
            [Oplysningerne eller en henvisning til de relevante bilag, der indeholder oplysningerne, bedes anført her]
            Oplysninger om eventuelle andre involverede tilsynsmyndigheder.
            [Oplysningerne eller en henvisning til de relevante bilag, der indeholder oplysningerne, bedes anført her]
            Under henvisning til
            [Hvis det er relevant, bedes du anføre nærmere oplysninger om den tidligere anmodning, således at denne kan identificeres]
            Typen af anmodning om assistance
            Hvilke oplysninger ønskes [om nogen]:
            [Indsæt venligst en detaljeret beskrivelse af de specifikke oplysninger, der anmodes om, herunder eventuelle relevante dokumenter, der anmodes om, med en begrundelse for, hvorfor de pågældende oplysninger vil være til hjælp. Af eksempler kan nævnes:
            — den påtænkte erhververs ejerforhold eller ejerforholdene i den relevante enhed, der er meddelt tilladelse, samt de vigtigste aktionærkarakteristika
            — den seneste vurdering af den påtænkte erhververs egnethed eller af egnetheden af den relevante enhed, der er meddelt tilladelse (egnethed og hæderlighed)
            — den seneste vurdering af den påtænkte erhververs finansielle sundhed eller af den finansielle sundhed af den relevante enhed, der er meddelt tilladelse, med tilhørende offentlige eller eksterne revisionsberetninger (hvis relevant)
            — den anmodede myndigheds seneste vurdering af kvaliteten af den påtænkte erhververs forvaltningsstruktur eller af forvaltningsstrukturen i den relevante enhed, der er meddelt tilladelse, samt administrativ og regnskabsmæssig praksis, interne kontrolsystemer, virksomhedsledelse, koncernstruktur osv.]
            Yderligere oplysninger fra den anmodende myndighed
            [hvorvidt den anmodende myndighed har været i kontakt med eller agter at kontakte andre myndigheder eller retshåndhævende organer i den anmodede myndigheds medlemsstat i forbindelse med genstanden for anmodningen, eller enhver anden myndighed, som den anmodende myndighed ved har en aktiv interesse i det emne, der er genstand for anmodningen]
            Med venlig hilsen
            [Underskrift]

         BILAG III

            Formular til svar fra den anmodende myndighed

         (Artikel 6 i Kommissionens gennemførelsesforordning (EU) 2017/1944)
         Tekst af billedet

            Svar fra den anmodende myndighed
            Referencenummer:
            Dato:
            Generelle oplysninger
            FRA:
            Medlemsstat:
            Anmodet myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            TIL:
            Medlemsstat:
            Anmodende myndighed:
            Adresse:
            (Kontaktoplysninger for den udpegede kontaktperson)
            Navn:
            Tlf.
            E-mail:
            Kære [indsæt relevant navn]
            I henhold til artikel 6 i Kommissionens gennemførelsesforordning (EU) 2017/1944 af 13. juni 2017 om gennemførelsesmæssige tekniske standarder for standardformularer, -skemaer og -procedurer for samråd mellem relevante kompetente myndigheder i forbindelse med underretningen om en påtænkt erhvervelse af en kvalificeret andel i et investeringsselskab i henhold til Europa-Parlamentets og Rådets direktiv 2004/39/EF og 2014/65/EU har vi behandlet din anmodning om samråd [dd.mm.åååå] med referencenummer [indsæt referencenummer].
            Hvis det er relevant, bedes du forklare enhver tvivl, du har med hensyn til de specifikke oplysninger, der er anmodet om, eller med hensyn til andre aspekter af denne vurdering:

         Tekst af billedet

            Hvis de ønskede oplysninger er blevet indhentet, bedes du anføre dem her eller forklare, hvordan de vil blive givet, eller henvise til de relevante bilag, der indeholder de ønskede oplysninger:
            Hvis der er nogen andre relevante eller væsentlige oplysninger, bedes du anføre dem her eller forklare, hvordan de vil blive givet, eller henvise til de relevante bilag, der indeholder de ønskede oplysninger:
            Anfør venligst på eget initiativ alle væsentlige oplysninger, der i betydelig grad kan påvirke vurderingen, som f.eks. koncernstruktur eller de seneste vurderinger af den påtænkte erhververs finansielle sundhed eller af den finansielle sundhed i den relevante enhed, der er meddelt tilladelse
            Med venlig hilsen
            [Underskrift]